**Регионален договор за роаминг** (официјално: **Договор за намалување на цената на роаминг услугите во јавните мобилни комуникациски мрежи во регионот на Западен Балкан**) *—* договор за регулирање на роамингот во земјите од Западен Балкан: Албанија, Босна и Херцеговина, Косово, Mакедонија, Србија и Црна Гора. Договорот ги опфаќа и надоместоците што операторите на мобилната мрежа можат да ги наметнат на своите претплатници за користење телефонски и податочни услуги надвор од земјата-членка на мрежата, а мрежите со големопродажни стапки можат да се наплатуваат едни од други за да им овозможат на своите претплатници пристап до сите мрежи.

Договорот стапил на сила од 1 јули 2019 година, со намалени тарифи. Од 1 јули 2021 година, сите тарифи треба да се отстранат. Во просек, цените на појдовните повици опаднаа за 65%, а цените на преносот на податоци паднаа за 78%.

Историја
--------

Претставници на економиите од Западен Балкан се собрале во Брисел на 14 декември 2018 година за да разговараат за новиот регионален договор за роаминг, на состанокот за политиката за роаминг на Западен Балкан, организиран од Советот за регионална соработка. 

На 4 април 2019 година, на 2. дигитален самит на Западен Балкан во Белград, министрите за телекомуникации потпишале договор за постепено отстранување на сите трошоци за роаминг во регионот. Договорот стапил на сила од 1 јули 2019 година, со намалени тарифи, а од 1 јули 2021 година, сите тарифи треба да се отстранат, според концептот „Роаминг како дома".

Територијален обем
------------------

 Земји од Западен Балкан - Албанија, Босна и Херцеговина, Mакедонија, Србија, Хрватска и Црна Гора. Делумно признатото Косово е исто така обележано. Хрватска се приклучи на ЕУ во 2013 година.
**Договорот за намалување на цената на роаминг услугите во јавните мобилни комуникациски мрежи во регионот на Западен Балкан** се однесува на земјите од Западен Балкан:

|  |
| --- |
| * Албанија
* Босна и Херцеговина
* Косово
* Македонија
* Србија
* Црна Гора
 |

Мајлинда Брегу, генералниот секретар на Советот за регионална соработка и Европскиот комесар за дигитална економија и општество, Марија Габриел разговарал за новиот регионален договор за роаминг (RRA2) за Западен Балкан во Скопје на 18 февруари 2019 година. Комесарот Габриел потврдил дека откако Западен Балкан ќе постигне нов договор за цените на роамингот меѓу своите економии, ЕУ е подготвена за намалување на тарифите, почнувајќи од јули 2019 година.

Цени
----

Роми за роаминг (сите цени се во денари)|  | 1 јули 2019 | 1 јули 2021 |
| --- | --- | --- |
| Појдовни повици | 11,5 | според тарифата на домашната мрежа |
| Појдовна текстуална порака | 3,5 | според тарифата на домашната мрежа |
| Пренос на податоци | 0,15/kB | според тарифата на домашната мрежа |

Поврзано
--------

* Роаминг
* Телекомуникации во Европа
* Прописи за роаминг на Европската унија

Наводи
------

1. ↑  „Regional Cooperation Council | Roaming Prices Drastically Drop across Western Balkans: Speak more, surf more – pay less!". *rcc.int* (англиски). Посетено на 2019-09-19.
2. ↑  EWB (2018-12-14). „Western Balkans moving towards a roaming free region". *European Western Balkans* (англиски). Посетено на 2019-04-09.
3. ↑  „Western Balkans to Scrap Roaming Costs From 2021". *Balkan Insight* (англиски). 2019-04-04. Посетено на 2019-04-09.
4. ↑  EWB (2019-02-20). „Western Balkans finalising the agreement for a zero roaming rate by 2021". *European Western Balkans* (англиски). Посетено на 2019-04-09.